laion/Wikipedia-Exotic huggingface dataset:
সৌরভ রাজ জৈন

সৌরভ রাজ জৈন (জন্ম: ১লা ডিসেম্বর ১৯৮৫), হলেন একজন ভারতীয় টেলিভিশন অভিনেতা ও মডেল তারকা। সৌরভ মহাভারত (২০১৩) টিভি সিরিজে ভগবান কৃষ্ণ ভুমিকার জন্য বেশি পরিচিতি লাভ করেন।. সৌরভ উনিশ বছর বয়সে তার টেলিভিশন কর্মজীবন শুরু করেন রিমিক্স (২০০৪)-এ মধ্য দিয়ে সহকারী অভিনেতা হিসেবে। দেবো কে দেব...মহাদেব (২০১১)-এর মধ্য দিয়ে তিনি নিজেকে একজন অনন্য অভিনেতা হিসেবে প্রতিষ্ঠা করেন, যেখানে তিনি ভগবান বিষ্ণু অবতারে অভিনয় করেন। কর্ম (২০০৮ সাল)-এর ছবি দিয়ে তিনি প্রথমবারের মতন ছবিতে পা রাখেন এবং সম্প্রতি তিনি ওম নম ভেঙ্কটেশায়া দিয়ে তেলুগু ছবিতে পা রাখেন। সৌরভ রাজ জৈন জন্মে একজন জৈন হলেও তিনি বিশ্বাসে বৌদ্ধ ধর্মকে অনুসরণ করেন। "sourabh raaj jain (@saurabhraajjain)"। Twitter। সংগ্রহের তারিখ ২০১৬-০৯-১৭।  By TellychakkarTeam (২০১২-১২-০১)। "Hemant Chaddha and Saurabh Raaj Jain celebrate their birthdays today"। Tellychakkar.com। সংগ্রহের তারিখ ২০১৬-০৯-১৭।  "Saurabh Raj Jain in a mythological role, again"। Indian Express। মে ৩১, ২০১৩। সংগ্রহের তারিখ ৫ জুলাই ২০১৩।  I have become very calm: Saurabh Jain "> Hindi TV Serial features & reviews | Good boy...Bad boy...God - Saurabh Raj Jain > Interviews > Tinsel Personality > News"। Tinsel Gupshup। সংগ্রহের তারিখ ২০১৬-০৯-১৭।  "I have become very calm: Saurabh Jain | tv"। Hindustan Times। ২০১৪-০৬-০৫। সংগ্রহের তারিখ ২০১৬-০৯-১৭।  Share on Twitter (২০১৪-১২-২৭)। "Indian TV's Krishna, Saurabh Raaj Jain bags an Indonesian movie - Times of India"। Timesofindia.indiatimes.com। সংগ্রহের তারিখ ২০১৬-০৯-১৭।
রাজাবাবুর লক্ষ্মীনারায়ণ মন্দির

বাংলাদেশের রাজধানী ঢাকার লক্ষ্মীবাজারে অবস্থিত রাজাবাবুর লক্ষ্মীনারায়ণ মন্দির ঢাকা শহরের একটি উল্লেখযোগ্য মন্দির। এটি লক্ষ্মীবাজারের ১৭ নম্বর কে. জি. গুপ্ত লেনে অবস্থিত। রাজাবাবুর প্রকৃত নাম কীর্তিপ্রসাদ। তাঁর পিতা পাঞ্জাব এর ব্রাহ্মণ ভিখন লাল পাণ্ডে আঠারো শতকে ঢাকায় আসেন। ইস্ট ইন্ডিয়া কোম্পানি ও নবাব সিরাজউদ্দৌলার যুদ্ধে ভিখন লাল ইংরেজদের সহায়তা করেন, ফলে ইংরেজরা তাকে প্রচুর ভূসম্পত্তির অধিকার দেন। ভিখন লাল স্বপ্নাদিষ্ট হয়ে লক্ষ্মী দেবীর মূর্তি লাভ করেন এবং নিজের বাসায় মূর্তিটি স্থাপন করেন। এরপরই ভিখনলালের ব্যবসাবাণিজ্যের প্রভূত উন্নতি হয়। মৃত্যুর পূর্বে তিনি সমস্ত সম্পত্তি দেবীর নামে দেবোত্তর সম্পত্তি করে নিজের উত্তরাধিকারীদের দেবীর সেবায়েত নিযুক্ত করেন। তার ছেলে রাজাবাবু উত্তরাধিকার সূত্রে ভিখনলালের বাড়ি ও মন্দিরের অধিকারী হন। রাজাবাবু ছিলেন মুর্শিদাবাদ এর বিখ্যাত তবলচি আতা হুসেনের পিতা হুসেন বক্সের শিষ্য এবং তৎকালীন ঢাকার গানবাজনার রাজা। তার নামেই মন্দিরটি ‘রাজাবাবুর লক্ষ্মীনারায়ণ মন্দির’ নামে পরিচিতি পায়। দেবীমূর্তির পাশাপাশি এখানে শালগ্রামশিলাও স্থাপন করা হয়। একদা ভিখন লাল জনৈক সন্ন্যাসীর নিকট ৫টি নারায়ণচক্র বা শালগ্রাম লাভ করেন। তিনি এগুলো ঢাকার নরসিংহজীর আখড়ায়, লক্ষ্মীবাজারে, নারায়ণগঞ্জ বন্দরে, ইদ্রাকপুরে ও পঞ্চমীঘাটে স্থাপন করেন। স্থানীয় হিন্দুরা মন্দিরের ময়দানে হোলি উৎসব উদ্‌যাপন করতেন। এই মন্দিরের নাম থেকে এলাকাটি লক্ষ্মীবাজার নামে পরিচিত হয়। রাজাবাবুর বাড়ি ও লক্ষ্মীনারায়ণ মন্দির মূলত দ্বিতল ভবন। নিচতলার ঘরগুলো সাধারণ, উপরের তলায় রয়েছে নাচঘর, বারদুয়ারী, অন্তরাল, লক্ষ্মীনারায়ণের বিগ্রহ রাখার ঘর প্রভৃতি। মূর্তিটি কাঠের উপর রূপার কাজ করা সিংহাসনে স্থাপিত ছিল। বর্তমানে ঢাকা দক্ষিণ সিটি কর্পোরেশন ভবনটিকে ঝুঁকিপূর্ণ হিসেবে চিহ্নিত করে এর গায়ে লাল রঙের সাইনবোর্ড টানিয়েছে। "ঢাকার মন্দির"। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।  বৃহত্তর ঢাকার প্রাচীন কীর্তি, আবুল কালাম মোহাম্মদ যাকারিয়া ঢাকা সমগ্র ১, মুনতাসীর মামুন ঢাকার ইতিহাস (প্রথম খণ্ড), শ্রীযতীন্দ্রমোহন রায়
দেপোর্তিভো আলাভেস

দেপোর্তিভো আলাভেস, এস.এ.ডি. ([deporˈtiβo alaˈβes]; সাধারণত স্পোর্টিং আলাভেস অথবা শুধুমাত্র আলাভেস (ওলন্দাজ উচ্চারণ: [alaˈβes]) নামে পরিচিত) হচ্ছে বিতোরিয়া-গাস্তেইস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২১ সালের ২৩শে জানুয়ারি তারিখে স্পোর্টস ফ্রেন্ডস ক্লাব নামে প্রতিষ্ঠিত হয়েছে। আলাভেস তাদের সকল হোম ম্যাচ বিতোরিয়া-গাস্তেইসের মেন্দিজোররোৎসায় খেলে থাকে; যার ধারণক্ষমতা হচ্ছে ১৯,৮৪০। বর্তমানে এই ক্লাবের ম্যানেজারের দায়িত্ব পালন করছেন আসিয়ের গারিতানো এবং সভাপতির দায়িত্ব পালন করছেন আলফনসো ফার্নান্দেজ দে ত্রেকোনিস। বর্তমানে স্পেনীয় মধ্যমাঠের খেলোয়াড় লুইস রিওহা এই ক্লাবের অধিনায়কের দায়িত্ব পালন করছেন। এই ক্লাবটিকে অ্যাথলেতিক বিলবাও এবং রিয়াল সোসিয়েদাদের পর বাস্ক কান্ট্রির তৃতীয় সেরা দল হিসেবে অবিহিত করা হয়। ২০০১ সালে ইউরোপীয় প্রতিযোগিতায় ক্লাবটির অভিষেকের বছরে তারা উয়েফা কাপ এর ফাইনাল খেলে, যা ক্লাবটির ইতিহাসের সর্বোচ্চ সাফল্য। ফাইনালে তারা লিভারপুলের কাছে গোল্ডেন গোল নিয়মে ৫-৪ গোলে ফাইনালে হেরে যায়। ২০১৭ সালে, এই ক্লাবটি কোপা দেল রের ফাইনালে পৌঁছে, যেখানে বার্সেলোনার কাছে ৩-১ গোলে হেরে যায়। এই দলটি জার্সি হিসেবে নীল-সাদা ডোরাকাটা শার্ট, নীল প্যান্ট এবং সাদা মোজা পরিধান করে। দলটির স্টেডিয়ামের নাম মেন্দিজোরৎজা স্টেডিয়াম, যেখানে একসাথে ১৯,৮০০ জন দর্শক খেলা উপভোগ করতে পার। "Premier League v LaLiga stadiums: All 40 clubs ranked by current capacity"। talkSPORT (ইংরেজি ভাষায়)। ২০১৭-০৯-২৭। সংগ্রহের তারিখ ২০২০-০১-২৪।  https://www.deportivoalaves.com/en/team/first-team/alaves https://www.worldfootball.net/teams/cd-alaves/2024/2/ "Lionel Messi inspires Barcelona to Copa del Rey final triumph against Alavés"। the Guardian। ২৭ মে ২০১৭। সংগ্রহের তারিখ ১৩ আগস্ট ২০২১।  উইকিমিডিয়া কমন্সে দেপোর্তিভো আলাভেস সম্পর্কিত মিডিয়া দেখুন। অফিসিয়াল ওয়েবসাইট ওয়েব্যাক মেশিনে আর্কাইভকৃত ৮ ফেব্রুয়ারি ২০১১ তারিখে (স্পেনীয়) এল কোরিওতে ক্লাবের ইতিহাস ওয়েব্যাক মেশিনে আর্কাইভকৃত ১ জুলাই ২০১৯ তারিখে (স্পেনীয়) ফুটবলমি টিম প্রোফাইল (স্পেনীয়) গ্লোরিওসো, আনঅফিসিয়াল ওয়েবসাইট (স্পেনীয়) ট্যারা ক্লাব তথ্য আর্কাইভইজে আর্কাইভকৃত ৬ জানুয়ারি ২০১৩ তারিখে (স্পেনীয়)
কোয়ান্টাম জীববিজ্ঞান

কোয়ান্টাম জীববিজ্ঞান জীববিজ্ঞানের এমন একটি শাখা যেখানে জৈবিক বস্তু এবং সমস্যাকে কোয়ান্টাম বলবিদ্যার সাপেক্ষে ব্যাখ্যার চেষ্টা করা হয়। অনেক জৈবিক প্রক্রিয়া শক্তির রূপান্তরের সাথে জড়িত যা পুনরায় ব্যবহারযোগ্য এবং প্রকৃতিগত দিক থেকে কোয়ান্টাম বলবিজ্ঞান সম্পর্কিত। এই ধরনের প্রক্রিয়া জড়িত রাসায়নিক বিক্রিয়া, আলোক শোষণ, উত্তেজিত শক্তিস্তর অবস্থার গড়ন, উত্তেজিত শক্তির বহন এবং ইলেক্ট্রণ ও প্রোটনের পরিবহন যেমনঃ যা সালোকসংশ্লেষণ এবং কোষীয় বিপাক। এরভিন শ্রোডিঙার ১৯৪৪ সালে তার “what is life?” গ্রন্থে জীববিজ্ঞানে কোয়ান্টাম মেকানিক্সের ব্যবহার নিয়ে আলোচনা করেন। পার-ওলভ লোডিন ১৯৬৩ সালে তার গবেষণা পত্রে প্রোটন টানেলিংকে ডিএনএ মিউটেশনের আরেকটি প্রক্রিয়া হিসেবে প্রকাশ করেন। পার-ওলভ গবেষণার এই নতুন ক্ষেত্রটিকে কোয়ান্টাম বায়োলজি বা কোয়ান্টাম জীববিজ্ঞান হিসেবে আখ্যা দেন। Lowdin, P.O. (১৯৬৫)। Quantum genetics and the aperiodic solid. Some aspects on the Biological problems of heredity, mutations, aging and tumours in view of the quantum theory of the DNA molecule. Advances in Quantum Chemistry। Academic Press। পৃষ্ঠা 213–360।
সরণ

কোনো বস্তু বা বিন্দু একটি অবস্থান থেকে আরেকটি অবস্থানে স্থানান্তরিত হলে, প্রথম অবস্থান থেকে দ্বিতীয় অবস্থান অবধি ভেক্টরকে সরণ বলে। সরণের পরিমাণ হলো দুটি অবস্থানের মধ্যবর্তী ন্যূনতম দূরত্ব, অর্থাৎ সরলরৈখিক দূরত্ব এবং সরণের দিক প্রথম অবস্থানটি থেকে দ্বিতীয় অবস্থানটির দিকে। যদি বস্তুটি সর্পিল গতিতে প্রথম অবস্থান থেকে দ্বিতীয় অবস্থানে যায়, তাহলে অতিক্রান্ত দূরত্ব সরণের থেকে দৈর্ঘ্যে বেশি। সরণকে s দ্বারা প্রকাশ করা হয়। (s, জার্মান শব্দ "Strecke" এর প্রথম letter থেকে নেয়া হয়েছে । ) সরণ একটি ভেক্টর রাশি। তাই ভেক্টর যোগের নীতি মেনে দুটি সরণকে যোগ করা যায়। অর্থাৎ বিন্দু A থেকে বিন্দু Bতে প্রথম সরণ a ও বিন্দু B থেকে C-তে দ্বিতীয় সরণ b হলে, মোট সরণ বিন্দু A থেকে বিন্দু C-তে সরণের সমতুল্য হবে এবং প্রথমে b ও পরে a পরিমাণ সরণ হলেও মোট সরণ একই হত।
রুকইয়াহ শারইয়াহ

ইসলামে ঝাড়ফুঁক-কে রুকইয়াহ বলে। রুকইয়াহ অর্থ হলো ঝাড়ফুঁক, মন্ত্র ইত্যাদি। আর রুকইয়াহ শারইয়্যাহ মানে শরিয়াত সম্মত ঝাড়ফুঁক, কোরআনের আয়াত অথবা হাদিসে বর্ণিত দোয়া দ্বারা ঝাড়ফুঁক করা। তবে 'রুকইয়া' শব্দটি সচরাচর ঝাড়ফুঁক করা বুঝাতে ব্যবহার হয়। এই ঝাড়ফুঁক সরাসরি কারো ওপর হতে পারে, অথবা কোনো পানি বা খাদ্যের ওপর করে সেটা খাওয়া অথবা ব্যবহার করা হতে পারে। এক্ষেত্রে রুকইয়ার পানি, অথবা রুকইয়ার গোসল ইত্যাদি পরিভাষা ব্যবহার হয়। এর দ্বারা মুখদোষ দূর হয়। ফক্বিহদের মতে রুকইয়াহ বৈধ হওয়ার জন্য ৪ শর্ত পূরণ হওয়া আবশ্যক। এতে কোন শিরক বা কুফরির সংমিশ্রণ না থাকা। ঝাড়ফুঁকের নিজের কোন সক্ষমতা আছে; এমন কিছু বিশ্বাস না করা। বরং বিশ্বাস করা, আল্লাহর ইচ্ছাতেই এর প্রভাব হয়, আল্লাহর হুকুমেই এর দ্বারা আরোগ্য হয়। এখানে পাঠ করা জিনিসগুলো স্পষ্ট আরবি ভাষায় হওয়া। যদি অন্য ভাষায় হয়, তবে এমন হওয়া; যার অর্থ স্পষ্টভাবে বোঝা যাবে। ইসলামি পন্ডিতদের মতে রুকইয়া করার পূর্বে এই আক্বিদা স্পষ্টভাবে জানিয়ে দেয়া উচিত ‘রুকইয়া বা ঝাড়ফুঁকের নিজস্ব কোনো ক্ষমতা নেই, সব ক্ষমতা আল্লাহ তা’আলার, আল্লাহ চাইলে শিফা হবে, নয়তো হবে না।’ জ্বীনের এমন ভর করাকে দুর করতে, প্রায় সকল ঐতিহ্যবাহী ইসলামী পণ্ডিত ও আইনবিদ ইসলামী ঝাড়ফুঁক করার পরামর্শ দিয়ে থাকেন, যা অধিকাংশ ক্ষেত্রেই করা হয় আয়াতুল কুরসি, সূরা বাকারা, সূরা ফাতিহা, সূরা জিন এবং তিন ক্বুল (সূরা নাস, সূরা ফালাক ও সূরা ইখলাস) পড়ার মাধ্যমে। কুরআনের বিভিন্ন আয়াত দ্বারা রুকইয়া করা হয়, তন্মধ্যে প্রসিদ্ধ কিছু আয়াত হচ্ছে সুরা ফাতিহা। সুরা বাকারা ১-৫ আয়াত। সুরা বাকারাহ ১০২ আয়াত সুরা বাকারাহ ১৬৩-১৬৪ আয়াত। সুরা বাকারাহ ২৫৫ আয়াত। সুরা বাকারাহ ২৮৫-২৮৬ আয়াত। সুরা আলে ইমরান ১৮-১৯ আয়াত। সুরা আ'রাফ ৫৪-৫৬ আয়াত। সুরা আ'রাফ ১১৭-১২২ আয়াত। সুরা ইউনুস ৮১-৮২ আয়াত। সুরা ত্বহা ৬৯ আয়াত। সুরা মু'মিনুন ১১৫-১১৮ আয়াত। সুরা সফফাত ১-১০ আয়াত। সুরা আহকাফ ২৯-৩২ আয়াত। সুরা আর-রাহমান ৩৩-৩৬ আয়াত। সুরা হাশর ২১-২৪ আয়াত। সুরা জিন ১-৯ আয়াত সুরা ইখলাস। সুরা ফালাক। সুরা নাস। রুকইয়াহ। বাংলাবাজার,ঢাকা।: মাকতাবাতুল আসলাফ - আব্দুল্লাহ আল মাহমুদ। ২০১৮। পৃষ্ঠা ১৫। আইএসবিএন 978-984-94065-3-2।  Rayan, Abu। Ruqyah - Islamic Exorcism (ইংরেজি ভাষায়)। Abu Rayan। পৃষ্ঠা 120। সংগ্রহের তারিখ ১ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) BALI, WAHID ABDULSALAM (২০১৪)। MAN'S PROTECTION AGAINST JINN AND SATAN: وقاية الإنسان من الجن والشيطان إنكليزي/عرب (ইংরেজি ভাষায়)। DMC। পৃষ্ঠা 132। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bowen, John R. (২০২০)। Muslims through Discourse: Religion and Ritual in Gayo Society (ইংরেজি ভাষায়)। Princeton University Press। পৃষ্ঠা 167। আইএসবিএন 978-0-691-22158-8। সংগ্রহের তারিখ ১ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) الصارم البتار في التصدي للسحرة الأشرار (২০তম সংস্করণ)। মিসর: শাইখ ওয়াহিদ বিন আব্দুস সালাম।
হ্যারি পটার প্রিকুয়েল

হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই হ্যারি পটার প্রিকুয়েল নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে হ্যারি পটার সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়। ১১ই জুন ২০০৮ সালে ওয়্যারস্টোনস "হোয়াট'স ইয়োর স্টোরি?" নামে একটি দাতব্য অনুষ্ঠান আয়োজন করে। এতে নিলামে তোলার উদ্দেশ্যে রাউলিংসহ ১৩ জন লেখককে এ৫ কার্ডে গল্প লেখার জন্য আমন্ত্রণ জানানো হয়। প্রাপ্ত আয় ইংলিশ পেন ও ডিসলেক্সিয়া অ্যাকশনের কাছে যায়। টোকিও-ভিত্তিক বিনিয়োগ-ব্যাংকিং পরামর্শকারী সংস্থা রেড-৩৩ এর সভাপতি হিরা ডিগপালের কাছে রাউলিংয়ের কার্ডটি £২৫,০০০ মূল্যে বিক্রি হয়। ১৩টি কার্ড বিক্রি করে সর্বমোট £৪৭,১৫০ তোলা হয়। দুইজন মাগল পুলিশ একটি দ্রুতগামী মোটরবাইককে ধাওয়া করে এর আরোহী সিরিয়াস ব্ল্যাক ও জেমস পটারকে একটি কানাগলিতে কোণঠাসা করে ফেলে। পুলিশেরা এই জুটির মুখোমুখি হতেই তিনজন লোক ঝাড়ুলাঠিতে করে গলিতে উড়ে আসে। জেমস ও সিরিয়াস জাদুকরীভাবে পুলিশদের গাড়ি উঠিয়ে ফেলাতে ঝাড়ুলাঠিগুলোর সাথে এর সংঘর্ষ ঘটে এবং এদের যাত্রীরা অচেতন হয়ে পরে। পুলিশেরা ভয়ে একে অপরকে আঁকড়ে ধরতেই সিরিয়াস ও জেমস তাদের মোটরবাইকে ফিরে উড়ে চলে যায়। রাউলিং তাঁর গল্পের কার্ডটির সমাপ্তি টানেন এই শব্দগুলোর মাধ্যমে, "যে প্রিকুয়েলটি নিয়ে আমি কাজ করছি না, তা থেকে - তবে এটি মজার ছিল!" ২০১৭ সালের এপ্রিলে বার্মিংহামে একটি চুরির ঘটনায় প্রিকুয়েলটির পাণ্ডু‌লিপিও চুরি হয়। কেনার প্রস্তাব পেলেও যেন ভক্তরা এটা না কেনে এমন আহ্বান জানিয়ে ঘটনাটির সম্পর্কে টুইট করেন রাউলিং, এবং ওয়েস্ট মিডল্যান্ডস পুলিশ তথ্যের জন্য আবেদন জানায়। চুরির শিকার ব্যক্তি (কেবল হিরা নামে পরিচিত) বিবিসিকে বলেন যে কাজটি ছিল "অমূল্য" এবং পুনরায় বৈধভাবে এটিকে বিক্রি করা হলে আরও ভালো উদ্দেশ্যের জন্য অর্থ তোলার সম্ভাবনা ছিল। তিনি বলেন, "আমার মনে হয় না এটাকে যেই নিয়েছে বা চুরি করেছে অথবা এটিকে যে কিনতে পারে তারা মানুষের প্রতি এর উপকারি ভূমিকা অথবা এটি কী করতে পারে তা প্রকৃত অর্থে বুঝতে পারবে। যদি এটি ধ্বংস হয়ে যায় বা হারিয়ে যায়, এটি একটি বিরাট ক্ষতি।" Bloomberg.com: Muse Arts "Potter 'prequel' sold at auction"।  "Harry Potter prequel stolen in Birmingham burglary"। BBC।  "Today in Entertainment: Melissa McCarthy brings 'Spicy' back to 'SNL'; rare 'Harry Potter' prequel vanishes"। Los Angeles Times (ইংরেজি ভাষায়)। আইএসএসএন 0458-3035। সংগ্রহের তারিখ ২০১৭-০৫-১৫।  জে.কে. রাউলিং এর অফিসিয়াল ওয়েবসাইটে অফিসিয়াল বিবৃতি টেমপ্লেট:জে. কে. রাউলিং
ইন রিয়েল লাইফ (ব্যান্ড)

ইন রিয়েল লাইফ একটি মার্কিন বালক ব্যান্ড দল, যেটি ২০১৭ সালের ২২শে জুন মার্কিন টেলিভিশন চ্যানেল এবিসিতে প্রচারিত মার্কিন রিয়ালেটি টেলিভিশন গানের প্রতিযোগিতামূলক সিরিজ অনুষ্ঠানবয় ব্যান্ডের চূড়ান্ত ৫ জন কন্ঠ শিল্পীদের নিয়ে গঠন করা হয়েছিল। যেটি উপস্থাপনা করেন ব্রিটিশ গায়িকা রিতা ওরা এবং এর (নির্মানকারী/মূখ্য বিচারক সমূহ হলেন)জনপ্রিয় মার্কিন ব্যান্ডদল ব্যাকস্ট্রিট বয়েজ-এর সদস্য নিক কার্টার, সাবেক ব্রিটিশ মেয়ে ব্যান্ডদল স্পাইস গার্লস এর সদস্য এমা বান্টন এবং মার্কিন রেকর্ড প্রযোজক টিম্বারল্যান্ড। অনুষ্ঠানটির ১০ টি পর্ব সংবলিত মৌসুমটি শুরু হয় ৩০ জন ছেলে কন্ঠ শিল্পীদের নিয়ে, যারা নতুন ৫ সদস্যের "ছেলে ব্যান্ড দলের" একজন সদস্য হতে প্রতিযোগিতায় লিপ্ত হয়। প্রতি সপ্তাহে ছেলে গুলোকে আলাদা আলাদা দলে স্থানান্তর করা হয় এবং ততক্ষন পযন্ত তারা গান পরিবেশন করবে যতক্ষন পযন্ত মুখ্য বিচারকগণ ২জন অথবা ৩জন ছেলেকে বাদ দিয়ে দেন এবং সরাসরি ভোটদানের মাধ্যমে মার্কিন জনগনকে তাদের পছন্দমত একজনকে নির্বাচনের সুযোগ দেন। এবং অনুষ্ঠানটির মৌসুমের শেষে এসে অবশিষ্ট সর্বশেষ ৫ জন ছেলেদের নিয়ে একটি ব্যান্ডদল গঠন করে দেয়া হবে এবং তারা রেকর্ড লেবেল হলিউড রেকর্ডএর চুক্তিপত্র গ্রহণ করবে ভোটদানের ২৪ ঘণ্টার পর এক সপ্তাহ আগে, ২০১৭ সালের ২৪ই আগস্টে চূড়ান্ত সরাসরি অনুষ্ঠানে ব্রেডি ট্যুটন, ড্রিউ রামস, চেন্স পেরেজ,সার্জিয়ো কাল্ডেরন এবং মাইকেল কনর হলেন অনুষ্ঠানটির বিজয়ী সদস্যবৃন্দ এবং তারা "ইন রিয়েল লাইফ" ব্যান্ড গঠন করেছেন। সে অনুষ্ঠানেই তারা তাদের আত্বপ্রকাশকারী একক "আইস ক্লোস্ড" গানটি পরিবেশন করে। ২০১৭: "আইস ক্লোস্ড" Swift, Andy (মে ১৬, ২০১৭)। "ABC Competition Boy Band Recruits Rita Ora, Nick Carter and Baby Spice"। TVLine (ইংরেজি ভাষায়)। সেপ্টেম্বর ১৭, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২, ২০১৭।  Holloway, Daniel; Wagmeister, Elizabeth (মে ৩১, ২০১৭)। "Timbaland Joins ABC's 'Boy Band' (EXCLUSIVE)"। Variety (ইংরেজি ভাষায়)।  ইউটিউবে ইন রিয়েল লাইফ (ব্যান্ড) চ্যানেল
হগওয়ার্টস: অ্যান ইনকমপ্লিট অ্যান্ড আনরিলায়েবল গাইড

হগওয়ার্টসঃঅ্যান ইনকমপ্লিট অ্যান্ড আনরিলায়েবল গাইড হল জে. কে. রাউলিং রচিত একটি ই-বই, হগওয়ার্টস ও এর রহস্যের একটি নির্দেশিকা। এটি ৬ই সেপ্টেম্বর ২০১৬ সালে একসাথে কয়েকটি ভাষায় প্রকাশিত হয়। বইটি নিম্নোক্ত দু'টি বইয়ের সাথে একই সময়ে প্রকাশিত হয়: শর্ট স্টোরিস ফ্রম হগওয়ার্টস অফ পাওয়ার, পলিটিক্স অ্যান্ড পেসকি পোল্টারগাইস্টস শর্ট স্টোরিস ফ্রম হগওয়ার্টস অফ হিরোইজম, হার্ডশিপ অ্যান্ড ডেঞ্জারাস হবিস http://time.com/4455746/j-k-rowling-pottermore-new-harry-potter-books/ http://www.journaldugeek.com/2016/08/18/saga-harry-potter-revient-avec-trois-nouvelles-consacres-univers-poudlarien/ টেমপ্লেট:জে. কে. রাউলিং
ফিফথ হারমোনি

ফিফথ হারমোনি হচ্ছে মার্কিন যুক্তরাষ্ট্রের একটি নারী সঙ্গীত দল। এই দলটি অ্যালি ব্রুক, নরমানি কোর্দেই, ডিনাহ জেন, লরেন জাওরেগুই এবং সাবেক সদস্য ক্যামিলা কাবিলোকে নিয়ে গঠিত হয়, কাবিলো ১৮ই ডিসেম্বর, ২০১৬-এ দলটি ত্যাগ করেন। ২০১২-এ মার্কিন যুক্তরাষ্ট্রের সঙ্গীত প্রতিযোগিতা দ্য এক্স ফ্যাক্টর এর দ্বিতীয় মৌসুমে তৃতীয় স্থান অর্জনের পরে সিমন কাউয়েল এর সাইকো রেকডর্স এবং এল.এ রেইডের ইপিক রেকডর্সের সঙ্গে যৌথ সঙ্গীত চুক্তি করে। সামাজিক যোগাযোগের মাধ্যমে তারকা কখ্যাতি অর্জনের সাথে সাথে, দলটি ততাদের অভিষেক সম্প্রসারিত চালনা, বেটার টুগেদার' এবং দুইটি স্টুডিও অ্যালবাম 'রিফ্লেকশন' ও '৭/২৭' প্রকাশ করে সবগুলোই মার্কিন যুক্তরাষ্ট্রের বিলবোর্ড ২০০ তালিকার সেরা দশে অবস্থান করে। তাদের তৃতীয় স্টুডিও অ্যালবাম ২৫ আগস্ট, ২০১৭-এ প্রকাশিত হয়। রিফ্লেকশন (২০১৫) ৭/২৭ (২০১৬) ফিফথ হারমোনি (২০১৭) হেডলাইনিং হার্মোনাইজ আমেরিকা মল ট্যুর (২০১৩) ফিফথ হারমোনি থিয়েটার ট্যুর (২০১৩) দ্য ওস্টো কেপ্ট সিক্রেট ট্যুর (২০১৪) ফিফথনটাইমস এ চার্ম ট্যুর (২০১৪) দ্য রিফ্লেকশন ট্যুর (২০১৫-২০১৬) দ্য ৭/২৭ ট্যুর (২০১৬-২০১৭) পিএসএ ট্যুর (২০১৭) সহযোগী ভূমিকা চিয়ার লয়েড – আই উইস ট্যুর (২০১৩) ডেমি লোভাটো – নিয়ন লািটস ট্যুর (২০১৪) অস্টিন মাহোন – লাইভ অন ট্যুর (২০১৪) "Bio: Fifth Harmony"। Fifth Harmony Official। জানুয়ারি ৩, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ১৪, ২০১৫।  উইকিমিডিয়া কমন্সে ফিফথ হারমোনি সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে ফিফথ হারমোনি (ইংরেজি) ফিফথ হারমোনি -তে এমটিভি
শহীদ ভুলু স্টেডিয়াম

শহীদ ভুলু স্টেডিয়াম বাংলাদেশের নোয়াখালী জেলার সর্ববৃহৎ স্টেডিয়াম। সাত হাজার আসনের এ স্টেডিয়ামটি ১৯৭৩ সালে জেলার শহীদ মুক্তিযোদ্ধা শাহাবুদ্দিন ইস্কান্দার ভুলুর নামে নামকরণ করা হয়। বর্তমানে স্টেডিয়ামটি বাংলাদেশ প্রিমিয়ার লিগ ফুটবল খেলার জন্য ব্যবহৃত হচ্ছে। ২৪ জানুয়ারি,২০১৯ হতে নোফেল স্পোটিং ক্লাব ও টিম বিজেএমসি এই স্টেডিয়ামকে তাদের হোম ভেন্যু হিসেবে ব্যবহার করছে। এটি মাইজদী শহরে অবস্থিত এবং নোয়াখালীর ক্রীড়াঙ্গনের প্রাণকেন্দ্র। এখানে ফুটবল-ক্রিকেটসহ অনেক জনপ্রিয় খেলা নোয়াখালী প্রশাসন কর্তৃক আয়োজন করা হয়। জাতীয় পর্যায়ে অনেক ফুটবলার তৈরি করতে পারলেও এখন পর্যন্ত কোন ক্রিকেটার এই মাঠ থেকে উঠে আসে নি। কারণ হিসেবে নোয়াখালীতে বিসিবি কর্তৃক কোন টুনামেন্ট না হওয়া ও বিসিবি থেকে পর্যাপ্ত সাহায্য সহোযোগীতা না পাওয়াকে অন্যতম কারণ বলে থাকেন অনেকে। খেলাধুলা ছাড়াও স্টেডিয়ামটিতে অনেক অনুষ্ঠানের আয়োজন করা হয়। বেগমগঞ্জ উপজেলা স্টেডিয়াম শহীদ তরিক উল্ল্যাহ বীর বিক্রম স্টেডিয়াম "উল্টো পথে নোয়াখালী"। কালের কণ্ঠ। ২০১৫-০৬-২৬। সংগ্রহের তারিখ ২০২২-০১-০৭।  "প্রিমিয়ার ফুটবলের নতুন ভেন্যু শহীদ ভুলু স্টেডিয়াম"। জনকন্ঠ। সংগ্রহের তারিখ ২০১৯-০৬-৩০। [স্থায়ীভাবে অকার্যকর সংযোগ] "ইতিহাসের সাক্ষী হবার অপেক্ষায় নোয়াখালীর শহীদ ভুলু স্টেডিয়াম"। বাংলাদেশ টুডে। সংগ্রহের তারিখ ২০১৯-০৬-৩০। [স্থায়ীভাবে অকার্যকর সংযোগ] "নোয়াখালীতে শুরু হচ্ছে বাংলাদেশ প্রিমিয়ার ফুটবল লিগ"। কালের কণ্ঠ। ২০১৯-০৬-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৬-৩০।  "নোয়াখালীতে শুরু হচ্ছে বাংলাদেশ প্রিমিয়ার ফুটবল লিগ | কালের কণ্ঠ"। Kalerkantho। সংগ্রহের তারিখ ২০১৯-০৭-০৮।  "নোয়াখালীতে বঙ্গবন্ধু-বঙ্গমাতা ফুটবল টুর্নামেন্ট"। অক্টোবর ১৮, ২০১৭। ১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮।  "নোয়াখালীতে বৃহস্পতিবার উন্নয়ন কনসার্ট"। ১০ সেপ্টেম্বর ২০১৮। ১০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৮।
গার্গী ব্যানার্জি

গার্গী ব্যানার্জি (জন্ম ২০ জুলাই ১৯৬৩, কলকাতা, ভারত) একজন প্রাক্তন মহিলা ক্রিকেটার যিনি টেস্ট ও একদিনের আন্তর্জাতিকে ভারতের জাতীয় দলের হয়ে খেলেছেন। ১৪ বছর বয়সে উনি প্রথম জাতীয় দলের হয়ে খেলেন। উনি সবমোট ১৮টি টেস্ট ও ২৬টি একদিনের আন্তর্জাতিক ম্যাচ খেলেন। উনি বর্তমানে ভারতের জাতীয় মহিলা ক্রিকেট দল নির্বাচকমন্ডলির প্রধান। "Gargi Banerji"। Cricinfo। সংগ্রহের তারিখ ২০০৯-০৯-১৭।  "Gargi Bannerji"। CricketArchive। সংগ্রহের তারিখ ২০০৯-০৯-১৭।
লুর্দের রাণীর গীর্জা

লুর্দের রাণীর গীর্জা নোয়াখালী সদর উপজেলার সোনাপুরে ১৯৫৯ সালে লুর্দের রাণীর নামানুসারে খ্রিস্টানদের ধর্মীয় উপাসনালয়টি প্রতিষ্ঠিত হয়। শান্ত স্নিগ্ধ ছায়াঢাকা পরিবেশ চার্চটিকে করে তুলেছে মনোমুগ্ধকর। চার্চের পাশেই রয়েছে অসংখ্য ক্রশ সংবলিত খ্রিস্টানদের কবরস্থান, যীশুখ্রীস্টের একটি বিশালাকৃতির স্ট্যাচু, ফুলের বাগান, সান বাধানো ঘাট বিশিষ্ট তিনটি বিশালাকৃতির পুকুর, একটি মিশন স্কুল, দাতব্য স্বাস্থ্যকেন্দ্র ও হস্তশিল্প কেন্দ্র। খ্রিস্টানদের ধর্মীয় ও সামাজিক আচার অনুষ্ঠানের পাশাপাশি এখানে প্রতিদিন বিভিন্ন স্থান থেকে দর্শনার্থীদের ভিড় জমে। কাথলিক খ্রীস্টভক্তের সংখ্যা ২,৪০৪জন। পাল-পুরোহিতের দায়িত্বে রয়েছেন ফাদার মুকুল এ. মন্ডল। [১]
উত্তর পূর্ব বাণিজ্য সম্মেলন

নর্থ ইস্ট বিজনেস সামিট বা উত্তর পূর্ব বাণিজ্য সম্মেলন হল একটি বার্ষিক বাণিজ্য বিষয়ক অনুষ্ঠান যা ভারতের উত্তর-পূর্ব অংশে বিনিয়োগ এবং ব্যবসায়িক সুযোগকে উন্নীত করে। অনুষ্ঠানে যৌথভাবে উত্তর পূর্ব অঞ্চলের উন্নয়ন মন্ত্রণালয়, ভারত সরকার এবং ভারতীয় চেম্বার অফ কমার্স দ্বারা সংগঠিত হয়। ২০০২ সালে মুম্বাইতে প্রথমবারের মতো অনুষ্ঠানটি অনুষ্ঠিত হয় এবং পরবর্তী ২০১৩ সালের ১১ নভেম্বর পর্যন্ত বাণিজ্য সম্মেলনের ৯ টি সংস্করণ অনুষ্ঠিত বা সংগঠিত করা হয়েছে। http://mdoner.gov.in/hi/node/1347[স্থায়ীভাবে অকার্যকর সংযোগ] "Hindubusinessline 2002/07/11"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।  "সংরক্ষণাগারভুক্ত অনুলিপি"। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।  http://pib.nic.in/newsite/erelease.aspx?relid=26632 http://www.mdoner.gov.in/sites/default/files/annual%20reports/2008-09/48-51/48-51.pdf http://pib.nic.in/newsite/erelease.aspx?relid=56673 "সংরক্ষণাগারভুক্ত অনুলিপি"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২১।  http://www.indianexpress.com/news/northeast-insurgents-know-violence-wont-pay-ready-for-talks-pc/896592/ http://www.telegraphindia.com/1130104/jsp/northeast/story_16399350.jsp http://economictimes.indiatimes.com/news/economy/policy/asean-business-leaders-pledge-support-for-growth-of-north-east-region/articleshow/26284349.cms
জাতীয় উপজাতি উৎসব

জাতীয় উপজাতি উৎসব ভারতের আদিবাসী এবং উপজাতি দ্বারা ভারতের জাতীয় রাজধানী অঞ্চলে উদ্‌যাপন করা হয়, যেমন- নতুন দিল্লি। এই উৎসব ফেব্রুয়ারি মাসের মাঝামাঝি সময়ে প্রতিবছর উদ্যাপিত হয়। এটি আদিবাসী বিষয়ক মন্ত্রণালয়, ভারত সরকার দ্বারা অনুষ্ঠিত হয়। এই উৎসবটি ভারতে আদিবাসী ও উপজাতীয় মানুষ এবং তাদের আদিবাসী উপজাতীয় সংস্কৃতিতে চিহ্নিত করার জন্য অনুষ্ঠিত হয়। ১৩ থেকে ১৮ ফেব্রুয়ারি ২০১৫ পর্যন্ত জাতীয় উপজাতি উৎসবের প্রথম সংস্করণটি নতুন দিল্লিতে অনুষ্ঠিত হয়। জাতীয় উপজাতি নৃত্য উৎসব http://pib.nic.in/newsite/PrintRelease.aspx?relid=115465 http://pib.nic.in/newsite/PrintRelease.aspx?relid=115488 http://pib.nic.in/newsite/PrintRelease.aspx?relid=115523 "সংরক্ষণাগারভুক্ত অনুলিপি" (পিডিএফ)। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৭।
জাতীয় উপজাতি নৃত্য উৎসব

জাতীয় আদিবাসী নৃত্য উৎসব ভারতবর্ষের জাতীয় রাজধানী অঞ্চলে আদিবাসী ও উপজাতি দ্বারা উদ্যাপিত একটি বার্ষিক উৎসব, যা নতুন দিল্লিতে অনুষ্ঠিত হয়।প্রতিবছর ডিসেম্বরে এই উপজাতি নৃত্য উৎসব এটি আইজিআরএমএস, ভোপাল, মধ্যপ্রদেশের সহযোগিতায় ভারতের উপজাতি বিষয়ক মন্ত্রণালয়, ভারত সরকার দ্বারা অনুষ্ঠিত হয়। এই উৎসবটি ভারতে আদিবাসী ও উপজাতীয় জনগণের নৃত্য এবং তাদের আদিবাসী উপজাতীয় নাচ সংস্কৃতিকে বিশ্বের সকলের সামনে উপস্থাপন করতে ব্যবহৃত হয়। জাতীয় উপজাতি উৎসব "Third Day of "VANAJ"- National Tribal Festival- 2015"। pib.nic.in।
ককবরক দিবস

ককবরক দিবস (বোরোক দিবস) ত্রিপুরা রাজ্যে ককবরক ভাষার উন্নয়নের জন্য পালিত হয়। এটি প্রতি বছর জানুয়ারী ১৯ তারিখে পালন করা হয়। ককবরক ভাষা ত্রিপুরার একটি সরকারি ভাষা, রাজ্যের স্বায়ত্তশাসিত জেলা কাউন্সিলের প্রথম ভাষা। এই দিনটি ১৯৭৯ সালে একটি আনুষ্ঠানিক ভাষা হিসেবে স্বীকৃতি হিসেবে নির্বাচিত হয়। এই দিনে কার্যক্রমগুলি সাংস্কৃতিক অনুষ্ঠান এবং সাহিত্যিক কর্মকান্ডে অন্তর্ভুক্ত। ককবরক হচ্ছে ত্রিপুরা আদিবাসী সম্প্রদায়ের হাজার হাজার বছরের আদিবাসী ভাষা। তবু ত্রিপুরা ভাষার আদিবাসী সম্প্রদায়ের মধ্যে হাজার বছর ধরে কথা বলে। "কোক" মানে ভাষা, "বোরক" মানে মানুষ (এখানে এমন লোক যারা কোকবোরক কথা বলে)। কোকবোরক ভাষা তিব্বত-বর্মণ ভাষাগুলির মধ্যে অন্যতম। ভারতের উত্তর-পূর্বাংশ এবং বাংলাদেশ পার্শ্ববর্তী পার্বত্য চট্টগ্রাম পার্বত্য অঞ্চলে কথিত আজ ককবরক ভাষাটি অঞ্চলের তিব্বত-বর্ম ভাষাসমূহের মধ্যে দ্রুততম ক্রমবর্ধমান এবং উন্নয়নশীল ভাষার মধ্যে একটি। দেব্বর্মা, কালাই, রিয়াং, জামাতিয়া, ত্রিপুরা, নোয়াটিয়া, রূপিনী এবং সবগুলি দ্বারা প্রধানত ভাষাটি কথিত আছে। তবে ভাষাটির তিব্বতি-বর্মণের মতো অন্যান্য ভাষা যেমন বাঁদো, গারো এবং দিমাশা সহ ঘনিষ্ঠতা রয়েছে। ককবরক কথা বলে এমন সম্প্রদায়গুলি ত্রিপুরা সম্প্রদায় হিসাবে শ্রেণিভুক্ত হয় তবে কালাই এবং রূপিনী সম্প্রদায়গুলি "হালাম" সম্প্রদায় হিসাবে পরিচিত হলেও তারা ককবরক ভাষাতেই বলে। জামাতিয়া যদিও তারা যথাক্রমে ব্রু ও জামাতিয়া নামে পরিচিত, তাদের ভাষাটি ককবরক। সরকারীভাবে এই সব সম্প্রদায় যারা ককবরক কথা বলে "বরক" নামে পরিচিত। অনেক সামাজিক-রাজনৈতিক বিতর্কের কারণে ককবরক স্ক্রিপ্ট চূড়ান্ত করা হয় নি, তবে অনেকে "রোমান স্ক্রিপ্ট" এ লেখার জন্য পছন্দ করে এবং কিছু লোক "বাংলার" স্ক্রিপ্টে ককবরক লিখেন। ত্রিপুরা রাজাদের ইতিহাসে এটি উল্লেখ করা হয়েছে হাজার বছর ধরে ত্রিপুরার বোরক শাসকদের (১৮৪ বাদশাহ) "কোলোমা" ককবরকের স্ক্রিপ্ট ছিল যা এখন আর জানা যায় না। ককবরক তি হুকুমু মিশন "এবং অন্যান্য অনেক সরকারি ও বেসরকারী গ্রুপ ক্রমাগত সাংস্কৃতিক বিপ্লবের মাধ্যমে কোকবোরক ভাষার, সাহিত্য ও চলচ্চিত্র / গানগুলি উন্নয়নে এবং উন্নয়ন করতে জড়িত। এটি ত্রিপুরা জনগণের দ্বারা মহান কৃতিত্ব অর্জন করেছে যে ককবরক ভাষা এখন শেখানো হয় সরকারি স্কুল, কলেজ ও বিশ্ববিদ্যালয়। মূলধারার আধুনিকায়নের জন্য ভাষা আরও উন্নত করার প্রচেষ্টা এখনো চলছে। "tripura state prepares to observe kokborok day"। ১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৭।  Kokborok day observed "Language Wing - TTAADC" (পিডিএফ)। ২২ ডিসেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৭।